钦定古今图书集成/历象汇编/岁功典/第107卷 > 《元史》 > 日夕望江山赠鱼司马 前人
## 钦定古今图书集成/历象汇编/岁功典/第107卷 > 《元史》 > 日夕望江山赠鱼司马 前人

湓城带湓水，湓水萦如带。日夕望高城，耿耿青云外。
城中多宴赏，丝竹常繁会。管声已流悦，弦声复凄切。
歌黛惨如愁，舞腰凝欲绝。仲秋黄叶下，长风正骚屑。
早雁出云归，故燕辞檐别。昼悲在异县，夜梦还洛汭。
洛汭何悠悠，起望西南楼。〈一作登西楼〉的的帆向浦，团团
月映。〈一作隐〉洲。谁能一羽化，轻举逐飞浮。